### | | | | --- | --- | | | | | --- | | **Byråd** 27. juni 2017 Sagsnr. 710-2014-22938 Dok.nr. 710-2017-149182 Sagsbehandler DPHWSO | | 88.                 Forslag til Hinnerup midtbyplan - Åbent

###

|  |  |
| --- | --- |
| Tidl. politisk behandling | BY, 24.06.14, pkt. 129 og BY, 29.03.16, pkt. 53 og BY 24.01.17, pkt. 6 |
| Forventet sagsgang | TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til ”Forslag til
Hinnerup midtbyplan”. Formålet med Hinnerup midtbyplan er at fastlægge
retningen og det overordnede indhold i den efterfølgende planlægning. De
endelige bestemmelser og rammer for midtbyens delområder fastlægges i
kommuneplanen og i den konkrete lokalplanlægning.

Midtbyplanen er en ikke-lovbunden plantype, som ikke i sig
selv har retsvirkning for ejere og brugere inden for området. Planen er et
internt planlægningsredskab for kommunen, som formidler de overordnede tanker
og visioner for områdets udvikling.

Forslag til Hinnerup midtbyplan er koordineret med den
igangværende letbaneplanlægning og udarbejdet på grundlag af det debatoplæg,
der var fremlagt i offentlig høring i perioden 4. april til 30. maj 2016 og den
debat, der fandt sted i den forbindelse.

Hinnerup midtbyplan fastlægger:

· Placering og omfang af nyt byggeri samt byggeriets udtryk og
karakter

· Bebyggelsens anvendelse, herunder placering af butikker

· Forbindelser i byen og placering af byens rum

· Byrummenes anvendelse og funktion

· Infrastruktur - særligt for gående og cyklister

· Hugo Østergaard – f.eks. P-huse, P-kældre og andet

· Visuelle og fysiske forbindelser til naturen, [adresse] og
[adresse].

**VURDERING**

Efter en vurdering af den offentlige debat i 2016 anbefaler
Teknik og Kultur:

· At der lægges op til en fortætning af midtbyen og en positiv
sammenhæng mellem ny bebyggelse og eksisterende bebyggelse.

· At fordeling og sammenhæng imellem midtbyens parkeringsarealer
fastlægges, og at de trafikale forhold i [adresse] undersøges nærmere.

· At byrummenes anvendelse og funktion fastlægges. Byrummene vil i
stigende grad også fungere som beboerens udendørs opholdsarealer efter
lukketid. Det er derfor vigtigt at byens rum får identitet og kan benyttes af
mange forskellige målgrupper.

Hinnerup midtbyplan opdeler [adresse] i tre områder;
Centerbyen, Banebyen og [adresse]. De tre bydeles afgrænsning fremgår af
forslaget, der er vedhæftet som bilag.

· Centerbyen skal fastholde sin karakter med blandede byfunktioner,
butikker, boliger og servicefunktioner, hvor området har karakter af et
intensivt og levende bymiljø.

· Banebyen skal udformes som midtbyens knudepunkt, transit- og
mødested. Midtbyplanen indeholder to konkrete forslag til indretning af
Banebyen, afhængig af valget af letbanetracé.

· Sydbyen skal omdannes og udvikles til et attraktivt boligområde
med bymæssig karakter.

Vejstrukturen i Hinnerup midtby bevares som udgangspunkt.
Med en fortætning af [adresse] vil [adresse] blive ført ned gennem [adresse]
og koble sig på [adresse].

**ØKONOMI**

Byrådet har i budgettet for 2017 afsat 500.000 kr. til
forskellige byudviklingsinitiativer i Hadsten og Hinnerup (A-106). På
byrådsmødet 24. januar 2017 blev der frigivet 250.000 kr. til anvendelse af
ekstern arkitektbistand til udarbejdelse af mere detaljerede og
virkelighedsnære visualiseringer. Disse visualiseringer indgår i Hinnerup
midtbyplan. Visualiseringerne belyser alternative bebyggelsesmuligheder,
illustrerer sammenhængen mellem eksisterende og ny bebyggelse i midtbyen og
bidrager til kvalificering af planforslaget.

Ud over udgifter til ekstern arkitektbistand vil Hinnerup
midtbyplan isoleret set ikke have økonomiske konsekvenser for Favrskov Kommune.
Men det må forventes, at midtbyplanens senere udmøntning i kommuneplanrammer og
lokalplaner vil åbne mulighed for privat og offentlig bygge- og
anlægsaktivitet, som vil kræve et kommunalt økonomisk engagement.

**INDDRAGELSE**

I foråret 2016 fremlagde Byrådet et debatoplæg om Hinnerup
midtby i offentlig høring. I forbindelse med høringen blev der 17. april 2016
afholdt byværksted på [adresse] og derefter borgermøde 10. maj 2016 i
Cirkeline Christiansen.

Teknik og Kultur anbefaler, at forslaget til Hinnerup
midtbyplan fremlægges i otte ugers offentlig høring, og at der i forbindelse
med høringen afholdes et borgermøde medio august 2017.

Hinnerup midtbyplan forventes efter høringsperioden forelagt
til Byrådets endelige behandling i december 2017.

**INDSTILLING**

Direktøren for Teknik og Kultur indstiller til Byrådet:

1. At forslag til ”Hinnerup midtbyplan”
godkendes og fremlægges i offentlig høring i otte uger.

2. At der i den offentlige høringsperiode afholdes et
borgermøde.

**BESLUTNING**

***Teknik- og Miljøudvalget, 8. juni 2017:***

Fraværende:Aage Iversen

Indstilles godkendt.

***Økonomiudvalget, 20. juni 2017:***

Fraværende:Herman Iversen

Indstilles godkendt.

**Bilag**

|  |  |
| --- | --- |
| Forslag til Hinnerup midtbyplan | 710-2017-138273 |